text: লকডাউন চালিয়ে করোনা থেকে রক্ষা পাওয়া সম্ভব নয়: জিএম কাদের
  আপডেট ৩৮ মিনিট ৫০ সেকেন্ড আগে
  স্মৃতিকাতর করবে ঈদে 'ইত্যাদি'
  ঘূর্ণিঝড় আম্ফানে ক্ষতি ১১০০ কোটি টাকা, ক্ষতিগ্রস্ত ২৬ জেলা: এনামুর রহমান
  প্রকাশিত: ১০:০১ অপরাহ্ণ, ২১/০৫/২০২০
  ছবি: জিএম কাদের
  জাতীয় পার্টির চেয়ারম্যান ও বিরোধী দলীয় উপনেতা গোলাম মোহাম্মদ কাদের বলেন, শুধু লকডাউন করেই করোনাভাইরাস থেকে রক্ষা পাওয়া যাবে না। আমাদের দেশে সামাজিক ঘনত্ব অনেক বেশি। তাই স্বাস্থ্যখাতে আরও বেশি গুরুত্ব দিতে হবে। করোনা পরীক্ষা আরও বাড়াতে হবে, পাশাপাশি দ্রুত রিপোর্টের ব্যবস্থা করতে হবে। এজন্য স্বাস্থ্যখাতে ভুর্তকি বাড়ানোর প্রয়োজন।
  বৃহস্পতিবার (২১ মে) রাজধানীর যাত্রাবাড়ী থানার উত্তরকুতুবখালি পাওয়ার হাউজ সংলগ্ন বাজার মাঠে জাতীয় ছাত্র সমাজ সভাপতি ইব্রাহীম খাঁন জুয়েলের ব্যবস্থাপনায় হতদরিদ্র মানুষের মাঝে খাদ্য ও ঈদ উপহার বিতরণকালে তিনি এসব কথা বলেন।
  গোলাম মোহাম্মদ কাদের বলেন, 'করোনা মোকাবিলায় সচেতনতার পাশাপাশি জীবন ও জীবিকার কথাও ভাবতে হবে। জীবিকার কথা চিন্তা করেই লকডাউন শিথিল করা উচিত। করোনাকালে হতদরিদ্রদের সার্বিক সহায়তায় ছাত্র সমাজকে গুরুত্বপূর্ণ ভূমিকা রাখতে হবে'।
  জিএম কাদের আরও বলেন, 'এটা একটি বৈশ্বিক সমস্যা। সারা পৃথিবীর অর্থনৈতিক অবস্থার আজ বেহালদশা। পৃথিবীর উন্নত দেশগুলো করোনা মোকাবেলায় হিমশিম খাচ্ছে। সেখানে আমাদের মত দরিদ্র দেশ যেভাবে করোনা মোকাবেলায় এগিয়ে চলছে সেখানে জনগণ যদি সামাজিক দূরত্ব বজায় রাখে এবং আর কিছুদিন ঘরে অবস্থান করেন তাহলে অচিরেই আমরা সুফল পাবো।'
  ঈদ উপহার বিতরণ অনুষ্ঠানে বিশেষ অতিথি হিসেবে উপস্থিত ছিলেন- জাতীয় পার্টির প্রেসিডিয়াম সদস্য মীর আব্দুস সবুর আসুদ, চেয়ারম্যানের উপদেষ্টা শাহ-ই-আজম, যুগ্ম দফতর সম্পাদক মাহমুদ আলম, জাতীয় ছাত্র সমাজের সিনিয়র সহ-সভাপতি শাহ ইমরান রিপন, মারুফ ইসলাম প্রিন্স, মো. জামাল হোসাইন, সাহারিয়ার রাসেল, দফতর সম্পাদক মো. রুহুল আমিন গাজী বিপ্লব, প্রচার সম্পাদক মো. আতাউল্লাহ আরিফ, ধর্ম বিষয়ক সম্পাদক দ্বীন ইসলাম, ঢাকা মহানগর দক্ষিণ ছাত্র সমাজের সিনিয়র সহ সভাপতি মানিক খান।